Ang Rex K to 12 Pointers para sa Pagbabago ng Kurikulum Mahal Naming Katuwang sa Edukasyon, Isang mapagpalang pagbati! Muli na naman nating naranasan ang malaking pagbabago sa latag ng kurikulum ng K to 12. Kaya naman, inihahandog ng Rex Book Store sa inyo ang Rex K to 12 Pointers - isang natatanging taunang dagdag na batayang kagamitang pampagtuturo. Idinesenyo ito upang alalayan ang mga guro sa pamamagitan ng pagbibigay ng mga mungkahi kung paano mahusay na makatutugon sa mga ispesipikong pangangailangan ng edukasyon gamit ang mga gabay pampagkatuto at gabay panturo ng Rex. Partikular na pokus o focus ng isyung ito ay ang pagtulong sa mga guro kung paano nila higit na mauunawaan ang curriculum crosswalk (malalim na pagtingin sa pagkakaiba ng dalawang bersiyon ng kurikulum) at ang maaaring maging epekto nito sa pagtuturo at pagkatuto. Gayon din, ang bagong tomong ito ng Rex K to 12 Pointers para sa taong pampaaralan 2014-2015 ay nagbibigay tuon sa kung paano matagumpay na harapin ang transisyon mula sa luma patungong bagong bersiyon ng kurikulum, sa bawat aralin at bawat antas. Mula nang unang maipatupad ang K to 12 na kurikulum taong 2011, naglabas ang DepEd ng higit sa tatlong bersiyon ng Gabay Pangkurikulum sa pamamagitan ng kanilang opisyal na memorandum. Nakitaan ang iba't ibang bersiyon na ito ng mga pagbabago sa saklaw at pagkakasunod-sunod ng mga nilalaman/paksa, at gayon din sa mga batayang kasanayan. Ang naging madalas na pagbabagong ito ay nagkaroon ng napakalaking epekto sa halos lahat ng aralin sa bawat antas. Higit na makikita ang pagbabagong ito sa Araling Panlipunan (antas 3) na napalitan ang buong nilalaman ng Gabay Kurikulum upang ituon sa pagkilala at pagmamalaki sa kultura ng rehiyong kinabibilangan ng mag-aaral. Isang malaking pagbabago rin sa Araling Panlipunan ay ang pagbaba ng isang antas ng mga pamantayang pangnilalaman at mga kasanayan (antas 7-9) upang magbigay puwang sa bagong nilalaman ng antas 10 (Kontemporaryong Isyu). Nagbigay ang huling pagbabagong ito ng malaking hamon sa mga administrador at mga guro sa tamang implementasyon ng programa ng K to 12 sa kani-kanilang paaralan at klasrum. Bilang bahagi ng aming tapat na serbisyo sa inyo, aming mga katuwang sa edukasyon, dumaramay ang Rex Book Store sa pagharap ninyo sa malaking hamong ito ng transisyon. Bilang inyong pinagkakatiwalaang kaagapay, pinagsikapan ng Rex na mabuo ang edisyong ito ng Rex K to 12 Pointers, na kinapapalooban ng mga hakbang sa pagtransisyon ng kurikulum ng bawat aralin sa tulong ng aming mga aklat. Upang matiyak na sumusunod sa pamantayan at mga batayang kasanayang hinihingi ng K to 12 ang mga kagamitang panturo at pampagkatuto ng Rex, inihahandog namin ang curriculum crosswalk. Sa crosswalk na ito, tinukoy ng aming mga academic specialist ang mga kinakailangang dagdag na aralin at gawain upang lubos na matamo ng mga mag-aaral ang mga nararapat na kaalamang hinihingi ng pamantayan. Dagdag pa rito, nakalahad nang pabiswal na pagkakahanay ang mga natuklasang pagbabago, mga gagawing transisyon, at mga paraan kung paano ito natutugunan ng mga kagamitang panturo at pampagkatuto ng Rex. Tunay nga na magsisilbing gabay sa inyo ang edisyong ito ng K to 12 Pointers at pati na rin ang mga dagdag na aralin at gawaing makikita sa Rex Interactive website sa Umaasa kaming sa pamamagitan ng ganap na pagsunod sa pinakabagong bersiyon ng K to 12 kurikulum na maibibigay ng kagamitang ito, matatamo ninyo ang ninanais ninyong tiwala sa sarili, at kapayapaan ng isip bilang mga mahuhusay na administrador at guro. Nakikiisa kami sa inyo sa paghahangad ng isang matagumpay na implemenstasyon ng programang K to 12 para sa kapakinabangan ng ating mga mag-aaral. Nawa, ang pagtutulungan nating ito ay magdulot ng liwanag sa ating kapuwa edukador. Sumasainyo, Rex Book Store 2
Mula sa Tagalathala Kinakailangang tanggapin ng mga pinuno na isa sa kanilang malaking responsibili- dad ay alalayan ang mga miyembro ng kanilang organisasyon upang ang mga ito ay mag- karoon ng dagdag na husay at tiwala sa sarili na maghihikayat sa kanila na gampanan ang kanilang mga tungkulin (Doll, 2009). Bilang mga punungguro, tagapag-ugnay, o kahit mga guro sa loob ng klasrum, itinuturing silang mga pinuno ng kanilang paaralan. Sa kasalukuy- ang pagbabago ng edukasyong K to 12, bahagi ng kanilang responsibilidad bilang pinuno na tulungan ang kanilang mga miyembro sa transisyon ng mga ito mula sa dati patungong bagong bersiyon ng kurikulum. Isang malaking hamon sa mga guro ang pagsubaybay sa pagbabago ng kurikulum, pagtukoy sa mga bagong kasanayan, at paglalapat nito sa kanilang pagdidisenyo ng mga gawaing pangklasrum at banghay-aralin. Subalit isa itong mahigpit na pangangailangan upang matiyak na hindi ito magdudulot ng kakulangan sa mga mag-aaral sa halip ay umani ito ng katuparang maabot ang layunin ng mga naganap na pagbabago. Bilang pinagkakatiwalaang katuwang sa edukasyon, nauunawaan ng Rex Book Store ang mga kinakailangang pagpupunyagi upang masundan at mailapat ang mga pagbabago ng kurikulum sa paaralan. Kaya naman, pinagsikapan nitong maihandog ang Rex K to 12 Pointers - isang materyal pantulong na tumutukoy sa mga pagbabago sa kurikulum sa pamamagitan ng curriculum crosswalk o paghahambing ng Gabay Kurikulum, bersiyong 2012 at 2013. Nagtatamo rin ito ng mga banghay-araling taglay ang mga bagong batayang kasanayan na sadyang idinisenyo upang matugunan ang mga pangangailangan ng pagbabago, at iba pang gabay pantulong para sa pagsasakatuparan ng kanilang mga gawaing pangklasrum. Matutunghayan din ng mga guro sa curriculum crosswalk ng Rex Pointers ang spiral na ayos ng kurikulum sa ginawang paghahambing ng mga batayang kasanayan. Bukod pa rito, natukoy din ang mga puwang na kailangang punan upang buong- buong matamo ng mga mag-aaral ang kinakailangang matutuhan. Sa ganitong paraan, mapagagaan ang paghahanda ng mga guro ng kanilang mga gawaing pampagkatuto. Dahil sa pagbibigay ng mga nararapat na teknik at estratehiya, masasabing kaagapay ng mga guro ang Rex Pointers sa kaganapan ng layunin ng bagong kurikulum. Umaasa ang Rex Book Store na magagabayan ng Rex Pointers ang mga guro patungo sa daang matuwid ng pagiging isang mahusay na pinuno ng K to 12 sa kanilang mga paaralan at klasrum. Sa inihahandog na preparasyon at tulong ng materyal na ito, tinitiyak sa mga guro na sa Rex, "You are booked for success." Don Timothy Buhain Chief Operating Offi cer, Rex Book Store, Inc. 3
Isang Primer sa Curriculum Crosswalk Nagkaroon ng malaking pagsulong ang K to 12 na kurikulum sa Pilipinas mula noong unang taon ng implementasyon taong 2011 kumpara sa kasalukuyan. Nagkaroon ito ng ilang mga pagpapalit at pagbabago sa estruktura at oryentasyon (Doll, 2001). Mula sa mga pagsulong at pagpapahusay ng kurikulum, nakabatay sa tamang pagpaplano, malinaw na paliwanag, at pagtanggap ang ikatatagumpay nito. Tunay na malaki ang pinagkaiba ng Gabay Kurikulum bersiyon 2012 at 2013 na inilabas ng Kagawaran ng Edukasyon noong pagpasok ng taong ito. Upang makaagapay ang mga paaralan at guro sa pagpaplano at implementasyon ng mga pagbabago, kinakailangan ng mga prosesong tutukoy sa mga nabawas, nadagdag, at napalitang bahagi. Ang maituturing na pinakasimple ngunit kapaki-pakinabang na proseso ay ang paghahambing (curriculum crosswalk) at pagmamapa (curriculum mapping) ng mga nilalaman nito. Nilalayon nito na (1) malaman ang mga ispesipikong pagbabago; (2) matiyak ang spiral progression; (3) masuri at maaral ang mga puwang na maaaring maidulot ng pagbabago at nang sa gayon ay mapunan; at (4) masiguro ang integrasyon ng mga kinakailangang nilalaman ng partikular na disiplina (Jacobs, 2009). Ang Curriculum Crosswalk Ang mga partikular na salik ng kurikulum na nagkaroon ng malaking pagbabago ay ang pamantayang pangnilalaman, pamantayang pagganap, at mga batayang kasanayan. Upang matukoy ang mga pagbabago at makapagplano ng mga nararapat na hakbang sa tamang implementasyon nito, kinakailangan ang curriculum crosswalk. Tumutukoy ang terminong ito sa proseso ng paghahambing at/o pagtukoy ng pagkakaiba o paghahanay ng mga inaasahang pamantayan at kasanayan (Bitters and Wigner, 2009). Bakit kailangan ang curriculum crosswalk? Nagagawang matukoy ng curriculum crosswalk ang mga puwang sa pagitan ng kasalukuyang mga pamantayan at batayang kasanayan at mga inaasahang kaalaman at kakayahang hinihingi ng isang partikular na disiplina. Magagamit ang mga puwang at kakulangan upang makalinang pa ng mga bagong kakayahan, karagdagang gawain, bagong aralin, at/o bagong pagkakataon na matamo ng mga mag-aaral ang mga kinakailangang kaalaman at kasanayan. Kailan nararapat gawin ang curriculum crosswalk? Nararapat lamang na gawin ang curriculum crosswalk bago pa makabuo ng silabus ng isang kurso o bago pa maiayos ang saklaw at pagkakasunod-sunod ng nilalaman ng isang aralin. Nagagawa nitong maikonsidera ang pagsasama ng mga bagong kahingian ng kurikulum sa pagdidisenyo ng instruksiyon at materyal panturong ginagawa ng mga guro. Hakbang sa Pagsasagawa ng Curriculum Crosswalk Una: Kilalanin ang mga taong nararapat na magsuri ng Gabay Kurikulum.
Ang mga taong ito ang bubuo ng mga hakbang na gagawin sa pagsusuri ng kurikulum. 4
Gagawin din ng mga taong ito ang dokumentasyon at pagsasaayos ng nilalaman ng kurikulum batay sa kanilang mga natuklasan. Pangalawa: Pagsama-samahin ang mga kinakailangang pamantayan at mga nararapat na ihambing. Halimbawa: Pamantayang Pangnilalaman Pamantayang Pagganap Mga Batayang Kasanayan Estratehiya sa Pag-aaral Disyembre 2012 Ugnayan Disyembre 2013 Natutukoy ang mga bahagi ng aklat at ang kahalagahan ng bawat isa - Talaan ng Nilalaman - (Talahuluganan)Glossary Nagagamit nang wasto ang mga bahagi ng aklat upag matugunan ang pangangailangan Nakasusunod nang wasto sa mga panuto Napagsusunud-sunod ang mga salita batay sa alpabeto Naibibigay ang kahulugan ng mga simpleng mapa ng mga pamilyar na lugar Nakagagamit ng graphic organizers, pagtatala ng mga impormasyon mula sa tekstong napakinggan/ nabasa Natutukoy ang mga nakikita sa silid-aklatan at ang kahalagahan ng bawat isa Nakasusunod sa mga tuntunin sa paggamit ng silid-aklatan Naibibigay ang kahulugan ng mga pictograph F1EP-IIe-2 Nabibigyang-kahulugan ang mga simpleng mapa F1EP-IIIb-1.2 Napagsusunod-sunod ang mga salita batay sa alpabeto (unang letra ng salita) F1EP-IIId-3.2;3.3;3.4 Natutukoy ang mga bahagi ng aklat at ang kahalagahan ng bawat isa tulad ng Talaan ng Nilalaman, Index, May-akda, at Tagaguhit F1EP-IIIg-2.1 Nabibigyang-kahulugan ang mga simpleng talaan F1EP-IIIh-4.1 Nagagamit nang wasto at ayos ang silid- aklatan at mga dapat ikilos o iasal sa silid- aklatan F1EP-IVc-1.3 Napagsusunod-sunod ang mga salita batay sa alpabeto o unang dalawang letra ng salita F1EP-IVf-5 Nagagamit nang wasto ang Talaan ng mga Nilalaman F1EP-Ivh-2.2 Nabibigyang-kahulugan ang mga simpleng pictograph F1EP-IVi-4.2 Nagagamit nang wasto at maayos ang silid- aklatan at pangangalaga sa mga kagamitang makikikita sa silid-aklatan Pansinin na isa-isang ikinumpara ang mga kasanayan. Nagagawa nitong maipakita hindi lamang kung ano ang nangyari sa isang partikular na kasanayan kundi gayon din ang malinaw na larawan kung anong uri ng pagbabago ang naganap dito. Sa natunghayang halimbawa, matutukoy ang mga kasanayang nadagdag, nawala, nanatili, nailipat, at nagkaroon ng rebisyon. 5
Pangatlo: Suriin at markahan ang mga nakitang pagbabago sa mga pamantayan at kasanayan. Itala ang mga kakulangan at puwang ng kurikulum. Natitiyak ng bahaging ito ang curriculum crosswalk na ang mga batayang kasanayan ay nakaayos batay sa spiral progression. Sa punto ring ito, makikita ng mga guro ang mga nilalamang nararapat pang isaayos. Halimbawa: Pagpapahalaga sa Wika at Panitikan Disyembre 2012 Mapahalagahan Kaugnayan Disyembre 2013 F4PL-Oa-j-4 ang mga tekstong pampanitikan sa pamamagitan ng maayos na pakikinig rebisyon Pansinin na pakikinig lamang ang paraang sinasabi ng Gabay 2012 samantalang aktibong pakikilahok naman ang hinihingi ng Gabay 2013. Napapahalagahan ang mga tekstong pampanitikan sa pamamagitan ng aktibong pakikilahok sa usapan at gawaing pampanitikan Malinaw na pinaniniwalaan ng huli na mas matatamo ng mga mag-aaral ang pagpapahalaga sa tekstong pampanitikan kung sila mismo ang makikipagdiskusyon tungkol dito kaysa makinig lamang. Pang-apat: Ihanay ang mga pamantayang hinihingi ng kurikulum.
Matapos na maitala ang isang komprehensibong sinopsis ng mga pamantayan at mabuo na ang mga inaasahan, kinakailangang ihambing naman ito sa layunin at tunguhin ng asignatura sa saklaw at pagkakasunod-sunod ng aralin, at sa buong kurikulum.
Itinuturing na pinakamabisang paraan ay ang pagtingin sa kabuuan ng kurikulum at sa lahat ng iba pang disiplina (pahalang at pataas na ayos ng mga paksa/ nilalaman).
Matutupad ng hakbang na ito ang tamang integrasyon, maiiwasan ang duplikasyon, at magagamit nang tama ang panahong gugugulin sa pagtamo ng mga kaalaman. 6
Panlima: Muling idinesenyo ang kurikulum upang maitama at maisaayos ang nakitang kakulangan.
Magdisenyo ng bagong kurso o gawan ng rebisyon ang kasalukuyang kurso.
Magdisenyo ng mga gawain o araling tutugon sa hinihingi ng bagong pamantayan.
Isaayos ang mga nilalaman, gayon din ang mga paraan ng pagtuturo at estratehiya ng pagkatuto upang mapunan ang mga natuklasang kakulangan. Pang-anim: Magdisenyo ng mga pagtataya na titiyak sa pagtamo ng mga pamantayan.
Mahalaga na matiyak ang tagumpay ng mga mag-aaral higit kung ang nais na matamo ng kurikulum ay ang pagkadalubhasa ng mga ito sa mga hinihinging kasanayan.
Kinakailangang makabuo ng mga pamamaraan at kagamitang pampagtataya na may tuwirang kaugnayan sa mga pamantayan. Sa malalim na pagtingin sa crosswalk, matutukoy ng mga guro ang mga kasanayang kinakailangang linangin. Kaya naman, makagagawa na ang mga ito ng mga pagtatayang tutulong sa pagtatamo ng mga target na kakayahan. Isang limitasyon lamang ng gawaing ito ay ang pagtukoy kung anong kagamitang pampagtataya ang gagamitin. Makatutulong naman na matugunan ang limitasyong ito ng mapang pangkurikulum na mabubuo din sa pamamagitan ng paggamit ng crosswalk. Pampito: Gumawa ng plano ng pagpapatupad.
Isama rito ang iskedyul, kagamitang kakailanganin, mga propesyonal na pagsasanay, kakaharaping balakid, at mga kapakinabangan.
Ang mga propesyonal na pagsasanay ay kinakailangang makapagbigay ng gabay sa mga guro sa kanilang pagharap sa nangyaring pagbabago.
Ang mga realistikong iskedyul ng implementasyon ang nararapat na mabuo. Pangwalo: Tasahin ang natuklasan.
Ang plano ng implementasyon ay nararapat ding nagtataglay ng tamang datos upang maidokumento ang mga resulta ng pagbabago sa pagkatuto ng mga mag-aaral.
Pagtibayin ang konsepto ng tuloy-tuloy na pagpapaunlad bilang konsiderasyon at pagtanggap na patuloy ang pagbabago at pagsusulong ng bagong kurikulum. Sa Rex Pointers, ibinigay na sa mga guro ang hakbang isa hanggang lima. Kaya naman, hindi na kinakailangang daanan pa ng mga guro ang komplekadong proseso ng pagtukoy sa mga pagbabago at ang pagbuo ng mga banghay-aralin na nagtataglay ng kahingian ng bagong bersiyon ng kurikulum. 7
Kapakinabangan ng Pagsasagawa ng Curriculum Crosswalk Ang sumusunod ang mga kapakinabangan ng curriculum crosswalk: 1. Isang simple at malinaw na paraan ng pag-unawa sa koneksyon ng dalawang bersiyon ng kurikulum ang crosswalk. Isang makabuluhang pagpapaliwanag ito ng mga pagbabago sa pamantayan at batayang kasanayan. 2. Isang mahusay na kagamitan ito sa pagsusuri. Matutukoy nito ang mga puwang at kahinaan ng mga pamantayan at nakalilikha ito ng bagong ideya/pagtalakay kung paano mapupunan ang mga puwang. Mahalagang tulong din ito sa muling pagsulat at rebisyon ng mga pamantayan. 3. Mapatitibay ng crosswalk ang katumpakan ng mga kaalamang natuklasan. Maituturo din nito kung hanggang saan ang konseptong dapat saklawin ng kasanayan. Gayon din, maipakikita nito ang kahalagahan ng mga nabuong pagtataya. Limitasyon ng Crosswalks Subalit, hindi nararapat na gamitin ang crosswalks upang: 1. Pag-ugnayin ang pamantayan at ang pagtataya. Hindi ito isang mahusay na paraan sa pagsasaayos ng nararapat na nilalaman ng mga pagsusulit. Nagagawa lamang nitong mailarawan ang mga dapat na nilalaman. Kinakailangan pa ng mga guro kung gayon na magsagawa pa ng malalim na pagsusuri upang matukoy ang mga nararapat na tayahin. 2. Sumulat ng mga pamantayang babagay sa laman ng gagawing pagsusulit. 3. Gamitin sa pagsuporta sa argumentong nagpapatibay ng kawastuhan ng naidisenyong pagtataya. Nagagawa lamang nitong maipakita ang koneksiyon (halimbawa, face validity), subalit hindi ito sapat upang gamiting basehan ng katumpakan. Sa kabila ng mga limitasyong nabanggit, masasabing mas malaki pa rin ang bentahe ng pagsasagawa ng curriculum crosswalk. Nakatutulong ito sa pagbuo ng mga karagdagang aralin na magagamit ng mga guro sa pagtuturo ng mga dagdag at nabagong batayang kasanayan. References: 1. Doll, Robert C. (2009). Curriculum Improvement Decision Making and Process. New York, USA: Allyn and Bacon. Jacobs, H and Johnson, A. (2009). Curriculum Mapping Planner. Virginia, USA: ASCD. 1. Doll, Robert C. (2009). Curriculum Improvement Decision Making and Process. New York, USA: Allyn and Bacon. Jacobs, H and Johnson, A. (2009). Curriculum Mapping Planner. Virginia, USA: ASCD. 3. Ornstein, Behar-Horenstein, et al. (2003). Contemporary Issues in Curriculum 3rd Edition. Boston, USA: Pearson. 4. 5. 6. (Department of Education 2013 Curriculum Guides) 8
Pagtugon sa Naging Pagbabago sa Kurikulum Tulad ng wika, dinamiko din ang kurikulum. Nagkakaroon ito ng pagbabago batay sa pangangailangan ng kasalukuyang mag-aaral. Simula nang maipatupad ang K to 12 kurikulum, makailang beses nang nagpalit din ng porma, batayang kasanayan, at iba pang nilalaman ang opisyal na Gabay Pangkurikulum, hindi lamang sa araling Filipino kundi pati na rin sa iba pang Aralin mula Baitang Kinder hanggang Baitang 10. Sa artikulong ito, pagtutuunan ng pansin ang mga naging pagbabago sa araling Filipino. Nahahati sa tatlong bahagi ang sulating ito. Mababasa sa unang bahagi ang pangkalahatang pagbabago sa Kurikulum sa Filipino batay sa naging pagkukumpara sa Gabay 2012 at Gabay 2013. Iisa-isahin ang mga naging rebisyon mula sa konseptuwal na balangkas ng pagtuturo ng Filipino, mga pamantayan, at iba pang nilalaman nito. Makikita naman sa pangalawang bahagi ang mga pagkukumpara sa tatlong domain (pag-unawa sa napakinggan, gramatika, at estratehiya sa pag-aaral) upang mas mahusay na mailarawan sa mga gurong nagtuturo ng Filipino ang mga partikular na batayang kasanayang nanatili, narebisa, natanggal, at nadagdag. Sa ganitong paraan, maiaayon at maitatama ng mga guro ang kanilang mga banghay-aralin batay sa bagong Gabay Pangkurikulum. Matapos na matukoy ang mga pagbabago, higit ang mga nadagdag na kasanayan, matutunghayan sa ikatlong bahagi ang ilang gawaing pangklasrum. Maaaring magamit ito ng guro upang maisama sa kanilang banghay-aralin na makapagsasanay sa mga mag-aaral na mapaunlad ang kanilang kasanayang pangwika. UNANG BAHAGI Pangkalahatang Pagbabago sa Kurikulum sa Filipino Bersiyong 2013 vs Bersiyong 2014 Enero ng taong ito nang ini-upload ng Kagawaran ng Edukasyon ang opisyal na Gabay Pangkurikulum para sa Filipino G1-G10. Sa bersiyong ito, marami ang naging pagbabago tulad ng pagkawala ng dati at pagkakaroon naman ng mga bagong kompetensi, paglalatag ng mga kompetensi sa bawat linggong aralin, at pati na ang pagbanggit ng genre ng panitikang gagamiting lunsaran ng aralin. I. Konseptuwal na Balangkas Hindi naging ligtas ang kahit na konseptuwal na balangkas sa mga pagbabagong naganap sa kurikulum. Tingnan ang halimbawa sa kabilang pahina. 9
Sa Gabay 2012, ginamit ang salitang Pilipino bilang pantukoy sa tao samantalang sa Gabay 2013, Filipino ang ginamit bilang pantukoy sa tao. Wala namang naging pagbabago sa deskripsiyon ng konseptuwal na balangkas. Kapuwa nagtataglay ang mga ito ng parehong konsepto. II. Pagbabago sa Pamantayan Nagkaroon din ng pagbabago o rebisyon sa mga pamantayan tulad ng halimbawa sa ibaba. Sa Gabay 2012, magkakasama ang Pamantayan sa Programa samantalang sa Gabay 2013, ginawang magkahiwalay ang mga pamantayan sa programa ng Baitang 1-6 at Baitang 7-10. Mas mainam ito sapagkat mas tiyak ang inaasahang pamantayan mula sa Baitang 1-6 at Baitang 1-7. Pamantayan sa Programa Halaw mula sa Gabay Pangkurikulum 2012 at 2013 Nabanggit sa bagong bersiyon ang pagsasanay sa mga mag-aaral na magamit ang Filipino upang mas madali ang pagkaunawa at pagpapaliwanag ng mga kaalamang pangnilalaman kaysa sa kakayahang komunikatibo lamang. Ang parehong bersiyon naman ay makikitaan ng pagpapahalaga sa kultural na literasi at sariling pagkakakilanlan. III. Pagbabago sa Pangkalahatang Pamantayan sa Bawat Yugto Nakita rin ang pagbabago sa Pangkalahatang Pamantayan sa Bawat Yugto partikular sa Baitang 1-3 at 4-6. Samantala, nanatili naman ang pamantayan para sa yugtong Baitang 7-10 at Baitang 11-12. 10
Tunghayan ang mga naging pagbabago sa Pangkalahatang Pamantayan sa Bawat Yugto na nasa ibaba. A. Gabay 2012 B. Gabay 2013 Higit na binigyang diin ng Gabay 2012 ang gamit ng katutubong wika. Nakapagtatakang hindi napanatili bilang bahagi ng bagong bersiyon ang paggamit ng katutubong wika sa pamantayang programa ng Baitang 1-6 gayong ito naman ang tunguhin ng Baitang K-3. Kung gayon, nasa kamay na ng mga gurong nagtuturo sa K-3 ang paggamit ng wikang katutubo sa pagtamo ng iba pang konsepto at kaalaman. III. Pagbabago sa Tiyak na Pamantayan sa Baitang 7-10 Sa Gabay 2012, hindi litaw ang mga inaasahang pagkatuto (learning competencies) sa mga makrong kasanayan, sa halip ay mga kakayahang komunikatibo, replektibo/ mapanuring pag-iisip, at pagpapahalagang pampanitikan. Gabay 2012 Screen shot ng Pamantayan Sa Bawat Bilang K to 3 ng Gabay Pangkurikulum 2012 11
Gabay 2013 Screen shot ng Pamantayan Sa Bawat Bilang K to 3 ng Gabay Pangkurikulum 2013 Sa Gabay 2013 naman, naging tiyak sa paglalahad ng mga pamantayan para sa bawat isang makrong kasanayan. Kabilang din dito ang konsepto ng sarili sa pagpapahayag at maging ang usaping kultural. IV. Mga Pamagat ng Bawat Kolum Mayroon lamang apat na kolum ang Gabay 2012 na binubuo ng Domain, Pamantayang Pangnilalaman, Pamantayang Pagganap, at Batayang Kasanayan. Samantala, mayroon namang kabuuang 13 kolum ang Gabay 2013. Nahahati ito sa pitong kategorya: Linggo, Pakikinig, Pagsasalita, Pagbasa, Pagsulat, Panonood, at Pagpapahalaga sa Wika at Panitikan. Sa bagong Gabay, ang makrong kasanayan sa pagsasalita ay nahahati sa Wikang Binibigkas at Gramatika (Kayariang Pangwika). Nahahati naman ang Pagbasa sa Kamalayang Ponolohiya, Pag-unlad ng Talasalitaan, Palabigkasan at Pagkilala sa mga Salita, Kaalaman sa Aklat at Limbag, at Pag-unawa sa Binasa. Pagbabaybay at Komposisyon naman ang bumubuo sa kasanayang Pagsulat. Gabay 2012 Screen shot ng bilang ng Kolum ng Gabay Pangkurikulum 2012 12
Gabay 2013 Screen shot ng Kolum ng Gabay Pangkurikulum 2013 V. Kategorya ng Batayang Kasanayan Sa Gabay 2013, naikategorya ang mga Batayang Kasanayan ayon sa makrong kasanayan sa pakikipagtalastasan. Malaking kaibahan ito sa Gabay 2012 kung saan nasa iisang kolum ang listahan ng Batayang Kasanayan sa bawat domain at bahala ang guro kung kailan o anong linggo ituturo ang bawat isang kasanayan sa loob ng isang markahan. Gabay 2012 Screen shot ng Gabay Pangkurikulum 2012 13
Gabay 2013 Screen shot ng pagkakalatag ng kompetensi ng Gabay Pangkurikulum 2013 Mapapansin sa bagong gabay, nakalatag ang mga kompetensi ayon sa kung anong linggo ng markahan dapat itong linangin. Walang ganitong pagkakaayos sa naunang gabay. Pansinin din ang pagkakaroon ng code ng bawat kompetensi sa bagong bersiyon. VI. Preskriptibong Tekstong Panliteratura Walang partikular na tekstong panliteraturang binabanggit sa Gabay 2012 na siya namang makikita sa Gabay 2013. Screen shot ng bahagi ng Gabay Pangkurikulum na naglalahad ng partikular na tekstong panliteraturang pakikinggan sa bawat linggong aralin 14
VII. Mga Batayang Kasanayang Nawala, Narebisa, at Nadagdag Sa ginawang paghahambing ng mga batayang kasanayan ng Gabay 2012 at Gabay 2013, maraming kasanayan ang nawala, narebisa, at nadagdag. Bagama't may mga kasanayang sa unang tingin ay pareho lamang, mapapansin ang pagkakaiba ng gamit ng wika at paraan ng pagpapahayag. Makikita sa ibaba ang paghahambing ng batayang kasanayan sa Domain ng Pakikinig para sa Unang Baitang. Screen shot ng Gabay Pangkurikulum na nagpapakita ng kasanayan para sa pakikinig Pansinin na ang pagsunod sa panuto na may 1 hakbang sa Gabay 2013 ay iba sa pagsunod sa panutong may 2 o higit pang pangungusap na makikita naman sa Gabay 2012. Binago naman ang termino sa pagpapahayag ng kasanayan sa pagkakasunod- sunod ng pangyayari sa kuwento. Paghihinuha ang terminong ginamit sa Gabay 2012 samantalang nahuhulaan naman ang terminong ginamit sa Gabay 2013. Hindi naman makikita sa Gabay 2012 ang kasanayang nakapagsusunod-sunod ng mga pangyayari sa napakinggan alamat na matatagpuan sa Gabay 2013. Bigyang pansin din ang panahon kung kailan sisimulang ituro ang Filipino sa Baitang 1. Tatlong markahan lamang ang Filipino sa Unang Baitang dahil sa pagbibigay-daan sa pagtuturo ng Mother Tongue sa unang markahan. Samantala, mananatili pa ring apat na markahan ang Filipino sa Baitang 2-6. 15
Ano't ano man ang naging pagbabago sa kurikulum, gaano man kahirap na baguhin ng isang guro sa Filipino ang nilalaman ng kanyang araling itinuturo pati na ang estratehiyang kaniyang ginagamit, kinakailangan niya itong iayon sa kahingian o pamantayan sapagkat responsibilidad niyang malinang ang mga kasanayan at maipaunawa ang kaalamang kinakailangan sa pagtamo ng BUO AT GANAP NA PILIPINO NA MAY KAPAKI-PAKINABANG NA LITERASI. IKALAWANG BAHAGI Mga Batayang Kasanayan sa Unang Baitang Sa bahaging ito, matutunghayan ang ilang pagkukumpara sa Batayang Kasanayan ng Gabay 2012 at 2013. Ang naka-highlight ng berde ang mga batayang walang ipinagbago. Naka-highlight naman ng asul ang mga kasanayang may rebisyon. Kulay dilaw ang mga nawalang kasanayan samantalang naka-highlight naman ng pula ang mga kasanayang matatagpuan sa Gabay 2013 na wala naman sa Gabay 2012. I. Pag-unawa sa Napakinggan Gramatika Disyembre 2012 Pagbabago Disyembre 2013 Gumagamit ng tamang pangngalan sa pagkukuwento tungkol sa pamilya o kaibigan at isang indibidwal Naipahahayag ang mga impormasyon tungkol sa sarili gamit ang pangngalan: Sarili : pangalan, gulang, tirahan, Pamilya: tatay, nanay, kapatid at iba pa Natutukoy ang salitang ngalan: Tao, hayop, bagay, bahagi ng computer, gamit sa ICT, pook, ngalan ng araw/buwan Napag-uuri-uri ang mga salitang ngalan Nasasabi at nagagamit ang mga salitang naglalarawan ng hugis, dami, at bilang ng mga bagay o tao F1WG-IIa-1 Nagagamit ang magalang na pananalita sa angkop na sitwasyon pagpapakilala ng sarili F1WG-IIc-f-2 Nagagamit nang wasto ang pangngalan sa pagbibigay ng pangalan ng tao, lugar, hayop, bagay at pangyayari F1WG-IIc-f-2.1 Natutukoy ang kailanan ng pangngalan F1WG-IIg-h-3 Nagagamit ang mga salitang pamalit sa ngalan ng tao (ako, ikaw, siya) FIWG-IIg-i-3 Nagagamit ang mga salitang pamalit sa ngalan ng tao (tayo, kayo, sila) F1WG-II-i 2.2 Natutukoy ang kasarian ng pangngalan F1WG-IIIb-1 Nagagamit ang magalang na pananalita sa angkop na sitwasyon pagbati Nagagamit nang wasto ang mga panandang ang/ang mga sa pagtukoy sa ngalan ng tao, bagay, hayop, pook 16
Nagagamit nang wasto ang salitang at sa pag-ugnay ng ngalan ng tao, hayop, bagay at pook Nagagamit nang wasto ang si/sina sa pagtukoy ng tanging ngalan ng tao Nagagamit nang wasto ang pandang kay sa pagtukoy ng tanging may-ari ng bagay Nakagagamit ng tamang pananalitang pang direksyon (ng mga tamang directional terms) Nagagamit ang mga salitang ito, iyan, iyon sa pagtukoy ng mga bagay o hayop Nagagamit sa pangungusap o usapan ang ako, ikaw, siya, kami, tayo, kayo at sila F1WG-IIIc-d-4 Nakapaglalarawan ng mga bagay, tao, hayop, pangyayari, at lugar F1WG-IIIe-g-5 Nagagamit ang mga salitang kilos sa pag- uusap tungkol sa iba't ibang gawain sa tahanan, paaralan, at pamayanan F1WG-IIIh-j-6 Nasasabi ang paraan, panahon at lugar ng pagsasagawa ng kilos o gawain sa tahanan, paaralan, at pamayanan F1WG-IVa Nagagamit ang magalang na pananalita sa angkop na sitwasyon pagpapakilala ng ibang kasapi ng pamilya F1WG-IVd-f-7 Nagagamit nang wasto ang mga pang- ukol F1WG-IVi-j-8 Nakabubuo nang wasto at payak na pangungusap na may tamang ugnayan ng simuno at panag-uri sa pakikipag-usap Natutukoy ang mga salitang naglalarawan ng tao, hayop, bagay at pook Nagagamit nang wasto ang mga salitang naglalarawan ng tao, hayop, bagay, at pook Nasasabi ang mga salitang nagsasaad ng kilos sa tulong ng larawan/sitwasyon Naipapakita ang pag-unawa sa pinanood sa pamamagitan ng paggagagad at pagtukoy sa kilos Nagagamit sa pangungusap o usapan ang angkop na salitang kilos Nakabubuo ng mga wasto at payak na pangungusap kapag pinag-uusapan ang mga personal na karanasan Sa unang tingin pa lamang, mapapansing higit na mas marami ang batayang kasanayan ng Gabay 2013. May ilang kasanayan sa naunang bersiyon na hinimay upang maging mas partikular ang pagkakalahad sa lumang bersiyon tulad ng "nakapagbibigay ng sariling hinuha bago, habang, at pagkatapos mapakinggan ang teksto" na nasa Gabay 2012 na nagkaroon ng bersiyon sa 2013 na "nakapagbibigay ng sariling hinuha sa napakinggang teksto at nakapagbibigay ng sariling hinuha sa napakinggang kuwento." Gayon din ang 17
kasanayang "naisasakilos ang tula/awit/tugma na napakinggan" na may dalawang bersiyon sa pinakahuling Gabay na "naisasakilos ang napakinggang awit, at naisasakilos ang napakinggang tula o awit." Iisa lamang ang kasanayang nanatili, may dalawang kasanayang nagkaroon ng rebisyon at karamihan naman ng nasa Gabay 2012 ay nawala samantalang karamihan sa Gabay 2013, tulad ng nailarawan, ay mga bagong kasanayan. Paghahambing lamang ito ng isa sa walong domain. Matutunghayan sa Rex Interactive ang paghahambing ng mga batayang kasanayan sa bawat domain ng dalawang bersiyon ng Gabay Kurikulum sa Filipino, Baitang 7-10. II. Gramatika Narito pa ang isang paghahambing ng mga batayan. Nasa ilalim ito ng domain panggramatika. Gramatika Disyembre 2012 Pagbabago Disyembre 2013 Gumagamit ng tamang pangngalan sa pagkukuwento tungkol sa pamilya o kaibigan at isang indibidwal Naipahahayag ang mga impormasyon tungkol sa sarili gamit ang pangngalan: Sarili: pangalan, gulang, tirahan Pamilya: tatay, nanay, kapatid, at iba pa Natutukoy ang salitang ngalan: Tao, hayop, bagay, bahagi ng computer, gamit sa ICT, pook, ngalan ng araw/buwan Napag-uuri-uri ang mga salitang ngalan Nasasabi at nagagamit ang mga salitang naglalarawan ng hugis, dami, at bilang ng mga bagay o tao Nagagamit nang wasto ang mga panandang ang/ ang mga sa pagtukoy sa ngalan ng tao, bagay, hayop, at pook Nagagamit nang wasto ang salitang at sa pag- ugnay ng ngalan ng tao, hayop, bagay, at pook F1WG-IIa-1 Nagagamit ang magalang na pananalita sa angkop na sitwasyon pagpapakilala ng sarili F1WG-IIc-f-2 Nagagamit nang wasto ang pangngalan sa pagbibigay ng pangalan ng tao, lugar, hayop, bagay, at pangyayari F1WG-IIc-f-2.1 Natutukoy ang kailanan ng pangngalan F1WG-IIg-h-3 Nagagamit ang mga salitang pamalit sa ngalan ng tao (ako, ikaw, siya) FIWG-IIg-i-3 Nagagamit ang mga salitang pamalit sa ngalan ng tao (tayo, kayo, sila) F1WG-II-i 2.2 Natutukoy ang kasarian ng pangngalan F1WG-IIIb-1 Nagagamit ang magalang na pananalita sa angkop na sitwasyon pagbati Nagagamit nang wasto ang si/sina sa pagtukoy ng tanging ngalan ng tao Nagagamit nang wasto ang pandang kay sa pagtukoy ng tanging may-ari ng bagay. 18
Ang kasanayang pagpapakilala sa sarili sa naunang bersiyon ng gabay ay nakatuon sa paggamit ng pangngalan samantalang sa huling bersiyon ay nakatuon naman sa paggamit ng magagalang na pananalita. Mas malalim naman ang kasanayang nais paunlarin ng bagong gabay sa wastong paggamit ng pangngalan sa pagbibigay ng pangalan ng tao, lugar, hayop, bagay, at pangyayari kumpara sa pagtukoy lamang ng salitang ngalan sa naunang gabay. Nakagagamit ng tamang pananalitang pang direksyon (ng mga tamang directional terms). Nagagamit ang mga salitang ito, iyan, iyon sa pagtukoy ng mga bagay o hayop. Nagagamit sa pangungusap o usapan ang ako, ikaw, siya, kami, tayo, kayo, at sila. Natutukoy ang mga salitang naglalarawan ng tao, hayop, bagay, at pook. Nagagamit nang wasto ang mga salitang naglalarawan ng tao, hayop, bagay, at pook Nasasabi ang mga salitang nagsasaad ng kilos sa tulong ng larawan/sitwasyon Naipapakita ang pag-unawa sa pinanood sa pamamagitan ng paggagagad at pagtukoy sa kilos Nagagamit sa pangungusap o usapan ang angkop na salitang kilos Nakabubuo ng mga wasto at payak na pangungusap kapag pinag-uusapan ang mga personal na karanasan F1WG-IIIc-d-4 Nakapaglalarawan ng mga bagay, tao, hayop, pangyayari, at lugar F1WG-IIIe-g-5 Nagagamit ang mga salitang kilos sa pag-uusap tungkol sa iba't ibang gawain sa tahanan, paaralan, at pamayanan F1WG-IIIh-j-6 Nasasabi ang paraan, panahon, at lugar ng pagsasagawa ng kilos o gawain sa tahanan, paaralan at pamayanan F1WG-IVa Nagagamit ang magalang na pananalita sa angkop na sitwasyon pagpapakilala ng ibang kasapi ng pamilya F1WG-IVd-f-7 Nagagamit nang wasto ang mga pang-ukol F1WG-IVi-j-8 Nakabubuo nang wasto at payak na pangungusap na may tamang ugnayan ng simuno at panag-uri sa pakikipag-usap Pareho namang may kasanayan sa paglalarawan subalit nagkaroon lamang ng pagkakaiba sa pahayag ang dalawang bersiyon ng gabay na naka-highlight ng berde. Mas partikular naman ang sitwasyon na paggagamitan ng salitang kilos sa pag-uusap sa gabay 2013 kaysa gabay 2012 na naka-highlight naman sa asul. Ang mga kulay dilaw ang mga nawalang kasanayan at nakapula naman ang mga kasanayang sa bagong gabay lamang matatagpuan. 19
III. Estratehiya sa Pag-aaral Narito pa ang isa sa 12 domain na nagkaroon ng pagbabago. Estratehiya sa Pag-aaral Disyembre 2012 Disyembre 2013 Natutukoy ang mga bahagi ng aklat at ang kahalagahan ng bawat isa F1EP-IIe-2 Nabibigyang-kahulugan ang mga simpleng mapa Talaan ng Nilalaman (Talahuluganan) Glossary Nagagamit nang wasto ang mga bahagi ng aklat upag matugunan ang pangangailangan F1EP-IIIb-1.2 Napagsusunod-sunod ang mga salita batay sa alpabeto (unang letra ng salita) Nakasusunod nang wasto sa mga panuto Napagsunud-sunod ang mga salita batay sa alpabeto F1EP-IIId-3.2;3.3;3.4 Natutukoy ang mga bahagi ng aklat at ang kahalagahan ng bawat isa Talaan ng Nilalaman Index May-akda Tagaguhit Nabibigay ang kahulugan ng mga simpleng mapa ng mga pamilyar na lugar F1EP-IIIg-2.1 Nabibigyang-kahulugan ang mga simpleng talaan Nakagagamit ng graphic organizers pagtatala ng mga impormasyon mula sa tekstong napakinggan/nabasa F1EP-IIIh-4.1 Nagagamit nang wasto at ayos ang silid-aklatan mga dapat ikilos o iasal sa silid-aklatan Natutukoy ang mga nakikita sa silid-aklatan at ang kahalagahan ng bawat isa Nakasusunod sa mga tuntunin sa paggamit ng silid-aklatan F1EP-IVc-1.3 Napagsusunod-sunod ang mga salita batay sa alpabeto o unang dalawang letra ng salita Naibibigay ang kahulugan ng mga pictograph F1EP-IVf-5 Nagagamit nang wasto ang Talaan ng Nilalaman F1EP-Ivh-2.2 Nabibigyang-kahulugan ang mga simpleng pictograph F1EP-IVi-4.2 Nagagamit nang wasto at maayos ang silid-aklatan at pangangalaga sa mga kagamitang makikikita sa silid-aklatan 20
Nanatili ang mga kasanayang "Nabibigyang-kahulugan ang mga simpleng mapa." Gayon din ang "Napagsusunod-sunod ang mga salita batay sa alpabeto." Pansinin na dinagdagan ang kasanayan sa pamamagitan ng pagbabatay ng pagsasaalpabeto sa dalawang unang letra ng salita. Nanatili rin ang mga kasanayan sa "pagtukoy ng bahagi ng aklat at ang kahalagahan ng bawat isa, at ang pagbibigay ng kahulugan ng mga simpleng pictograph." Tulad ng naunang halimbawa, naka-highlight ang mga kasanayan sa kulay na ayon sa pagbabagong naganap. Paghahambing lamang ito ng tatlo sa labindalawang domain. Matutunghayan sa Rex Interactive ang paghahambing ng mga batayang kasanayan sa bawat domain ng dalawang bersiyon ng Gabay Kurikulum sa Filipino. IKATLONG BAHAGI Mga Gawaing Tutugon sa mga Dagdag na Kasanayan Bilang pagtugon sa nakitang dagdag na kasanayan sa Gabay 2013, nagsagawa ng mga karagdagang gawaing pangklase ang Rex Book Store sa pamamagitan ng Rex Interactive. Matutunghayan ang humigit kumulang dalawampung karagdagang gawain/aralin na siyang makapupuno sa kakulangan ng Gabay 2012. Isang halimbawa ng gawaing pangklasrum ang nasa ibaba. Para ito sa Ikalimang Linggo ng Unang Markahan para sa Baitang 3. Pinagtuunan ng gawain ang mga layuning may bilog. Screen shot ng ikalawang linggo ng unang markahan para sa baitang 3 ng Gabay Pangkurikulum 2013 21
Baitang 3 Unang Markahan Linggo 5 Balikbayan PANIMULA: Ituro sa mga mag-aaral ang tono ng awiting "Ako Ay Masaya." Isulat ang titik ng awitin upang maging gabay ng mga mag-aaral sa kanilang pagsasakilos nito. A. Isakilos ang awiting "Ako Ay Masaya." Ako ay masaya Ikaw ay masaya Siya ay masaya Tayong lahat ay masaya (ulitin ng dalawang beses) La... la... la... la..... la..... B. Isulat sa bilog kung ano-ano ang nakapagpapasaya sa mga Pilipino tuwing umuuwi ang kanilang mahal sa buhay na nagtatrabaho sa ibang bansa o malayong lugar. Nagpapasaya sa pamilya ng OFW KATAWAN: Gawain A: Ipabasa ang kuwentong "Balikbayan." Habang nagbabasa, pasagutan sa mga mag-aaral ang tamang salita na nasa panaklong upang mabuo nila ang kuwento. Sabihin sa mga mag-aaral na pansinin ang mga naka-itim na salita at tukuyin kung anong klase ng salita ito. Panuto: Basahin ang buod ng kuwentong "Balikbayan." Guhitan ang tamang salita o bantas na nasa loob ng panaklong upang makumpleto ang pahayag. Kumusta ka? Ikaw ba si Krizzie, ang anak ng aming kapitbahay? Ako si Sabrinne Alvarez. Ipinanganak at lumaki ako sa bansang (Hongkong , hongkong). Si Lucien ang (tanay, tatay) ko. Siya ang nagturo sa akin na mahalin ang Pilipinas. Si Rosie naman ang (nanay, naynay) ko. Siya ang palaging nag-aalaga sa akin. Doon (nagtrabaho, nagtarbaho) ang tatay ko matapos magpakasal. Isinama niya ang nanay ko upang doon tumira. Nanirahan kami sa isang maliit na bahay ( . , ?) 22 Pamantayang Pangnilalaman: Naipamamalas ang pagpapahalaga at kasanayan sa paggamit ng wika sa komunikasyon at pagbasa ng iba't ibang uri ng panitikan. Pamantayang Pagganap: Nakabubuo ng isang simpleng banghay ng kuwento. Batayang Kasanayan: 1. Naisasakilos ang tula/awit na napakinggan 2. Nailalarawan ang mga elemento ng kuwento (tauhan, tagpuan, banghay) 3. Nagagamit ang mga panghalip na pamalit sa ngalan ng tao (ako, ikaw, siya) 4. Nakapagsusulat nang may wastong baybay at bantas 5. Nauunawaan ang kahalagahan ng mga nilalaman ng panitikan/teksto
Isang araw, dinalaw kami sa bahay ng kaibigan ng tatay ko na si Tito (chito chan, Chito Chan). Siya ang naghikayat sa mga magulang ko na bumalik na sa Pilipinas. Napagpasiyahan nilang bumalik na sa bansa at magnegosyo na lamang. Sa ngayon ay masaya ang tatay at nanay ko dahil (lumalaki , lumalalaki) na ang kanilang negosyo. (Masaya, masaya) na rin akong tumira dito sa Pilipinas dahil marami na akong (kaibigan, kaigiban) at (kaloro, kalaro). Sana ikaw ay maging kaibigan ko rin. Gawain B: Ituturo ng guro kung ano ang ibig sabihin ng tauhan, tagpuan, at banghay ng kuwento pagkatapos ay ipagawa ang pagtukoy ng tatlong elementong ito sa kuwentong Balikbayan. Panuto: Balikan ang kuwentong "Balikbayan." Tukuyin ang mga elemento ng kuwento: ang tauhan, tagpuan, at banghay. 1. 2. 3. Tauhan: Sino-sino ang mga tao sa kuwento? ___________________________ ___________________________ ___________________________ ___________________________ Tagpuan: Saan naganap ang kuwento? ___________________________ Banghay: Ano ang pagkakasunod-sunod ng mga pangyayari sa kuwento? Simula Gitna Wakas Gawain C: Babalikan ng guro ang mga salitang naka-itim sa binasang kuwento. Sasabihing ang mga ito ay mga salitang pamalit sa pangalan. Ipaliliwanag ng guro ang mga panghalip na ikaw, ako, at siya. Pagkatapos ay tatasahin niya ang pagkaunawa ng mga mag-aaral sa pamamagitan ng kasunod na gawain. Ang panghalip ay ginagamit na pamalit sa pangngalan. Tukuyin kung sino ang tinutukoy ng panghalip sa sumusunod na pangungusap. Isulat ang sagot sa linya bago ang bawat bilang. _____________ 1. Sana ikaw ay maging kaibigan ko din. _____________ 2. Ipinanganak at lumaki ako sa bansang Hong Kong. _____________ 3. Siya ang nagturo sa akin na mahalin ang Pilipinas. _____________ 4. Siya ang palaging nag-aalaga sa akin. _____________ 5. Siya ang naghikayat sa mga magulang ko na bumalik na sa Pilipinas. Gawain D: Hayaang magbahagi ng sariling karanasan ang mga mag-aaral. Sabihin gumawa muna ng banghay ng kanilang kuwento bago ito ibahagi. 23
Panuto: Kung ikukuwento mo ang isang pangyayari sa iyong buhay, paano mo ito isasalaysay? Gumawa ng banghay ng sarili mong kuwento. Tauhan: (Mga taong sangkot sa kuwento) _________________________ _________________________ _________________________ _________________________ _________________________ _________________________ Tagpuan: (Pinangyarihan ng kuwento) __________________________ Panimula: (Simula ng pangyayari) Katawan: (Mga sumunod na pangyayari) Wakas: (Katapusan ng pangyayari) KONKLUSYON: A. Pagninilay: Ipaalala sa mga mag-aaral ang ilang kaisipang natutuhan sa paksa ng aralin. Maraming mga magulang ang nagtratrabaho sa ibang bansa. Masakit para sa mga magulang na malayo sa kanilang mga anak. Ano ang mga dapat gawin ng mga anak para masuklian ang mga paghihirap ng mga magulang na OFW? Isulat sa ibaba ang sagot. 1. 2. 3. 4. 5. B. Ibigay na takdang aralin ang pagpili ng isang magandang awitin tungkol sa kabayanihan ng OFW. Pumili ng isang awit na tumutukoy sa kabayanihan ng ating mga kababayang nagtatrabaho sa ibang bansa. Iparinig o ibahagi ang awiting ito sa klase. 24